CELEX: 62017TA0237
Language: et
Date: 2019-03-20 00:00:00
Title: kohtuasi T-237/17: Üldkohtu 20. märtsi 2019. aasta otsus — Hispaania versus komisjon (EAGF ja EAFRD — Rahastamisest välja jäetud kulud — Kulud, mille on kandnud Hispaania — Tootjaorganisatsiooni tunnustamise tingimused — Määruse (EÜ) nr 2200/96 artikkel 11 — Finantskorrektsioon)

6.5.2019   
            
            
               ET
            
            
               Euroopa Liidu Teataja
            
            
               C 155/40
            
         
      Üldkohtu 20. märtsi 2019. aasta otsus — Hispaania versus komisjon
      (kohtuasi T-237/17) (1)
      
      (EAGF ja EAFRD - Rahastamisest välja jäetud kulud - Kulud, mille on kandnud Hispaania - Tootjaorganisatsiooni tunnustamise tingimused - Määruse (EÜ) nr 2200/96 artikkel 11 - Finantskorrektsioon)
      (2019/C 155/47)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindajad: A. Gavela Llopis, M. A. Sampol Pucurull ja S. Jiménez García, hiljem M. A. Sampol Pucurull ja S. Jiménez García)
      
         Kostja: Euroopa Komisjon (esindajad: D. Triantafyllou ja I. Galindo Martín)
      
         Ese
      
      ELTL artiklil 263 põhinev nõue osaliselt tühistada komisjoni 14. veebruari 2017. aasta rakendusotsus (EL) 2017/264, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2017, L 39, lk 12), niivõrd kui sellega jäetakse katmata teatud kulud, mille on kandnud Hispaania Kuningriik.
      
         Resolutsioon
      
      
                  1.
               
               
                  
                     Kuna komisjoni 14. veebruari 2017. aasta rakendusotsusega (EL) 2017/264, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, on jäetud katmata teatud kulud, mille on kandnud Hispaania Kuningriik, siis tühistada see otsus osas, millega kohaldati 10 % suurust kindlasummalist finantskorrektsiooni.
                  
               
            
                  2.
               
               
                  
                     Jätta hagi ülejäänud osas rahuldamata.
                  
               
            
                  3.
               
               
                  
                     Jätta Hispaania Kuningriigi ja Euroopa Komisjoni kohtukulud nende endi kanda.
                  
               
            
         (1)  ELT C 202, 26.6.2017.